EkBass/fiwiki-20250220-pages-articles huggingface dataset:
Hammasimplantologia

Hammasimplantologia kuvaa alloplastisesta materiaalista tehtyä ankkurointijärjestelmää, joka tukeutuu leukaluuhun lävistäen kortikaalisen luun. Sillä korvataan menetetyt hampaat ja niiden toiminta (endosteal implant system). Varsinainen nykyaikainen hammasimplantologian kehitys käynnistyi 1950-luvulla, jolloin kudosten tutkimusmenetelmät mahdollistivat haavan ja kudoksen paranemisen seurannan solutasolla. Vuonna 1978 pidettiin ensimmäinen hammasimplantologian konsensuskonferenssi, jota tukivat niin Harvardin yliopisto kuin yhdysvaltalainen National Institutes of Health. Konferenssissä kerättiin retrospektiivista tietoa, jota analysoitiin. Konferenssissa laadittiin myös ensimmäistä kertaa standardit ja kriteeristö hammasimplantologiaan liittyen. Vuonna 1982 Torontossa Per-Ingvar Brånemark esitti työn, jonka oli aloittanut jo 15 vuotta aiemmin Göteborgissa. Brånemarkin tutkimukset osseointegraatioon – vierasesineen biologiseen luutumiseen – liittyen herättivät hammasimplantologian alan kiinnostuksen uudelleen. Toronton konferenssi toimi laaja-alaisena hyväksyntänä Brånemarkin metodiikalle ja materiaaleille, sekä on yksi merkittävimmistä tieteellisistä läpimurroista hammaslääketieteessa 1970-luvulta lähtien. Nobeli Biocare osti Brånermarkin hammasimplantologiajärjestelmän ja on kehittänyt sitä yhä edelleen. == Katso myös == * Hammasimplantti == Lähteet == *
Nancy Greene

Nancy Catherine Greene OC OBC OD LLD, (s. 11. toukokuuta 1943 Ottawa, Ontario, Kanada) on kanadalainen alppihiihtäjä ja olympiavoittaja.Sports Reference LLC Greene muutti jo pienenä perheineen vuoristoiselle alueelle Brittiläiseen Kolumbiaan. Innokkaiden hiihtäjien lapsena hän aloitti hiihtämisen jo nuorena. Greene sai lempinimekseen ”tiikeri” asenteensa ja aggressiivisen hiihtotyylinsä ansiosta. Hän voitti kuusi Kanadan ja kolme Yhdysvaltojen mestaruutta. Vuonna 1967 Greene voitti ensimmäisen kerran järjestetyn maailmancupin ja uusi voittonsa seuraavana talvenaArponen, ym., s. 363–364. Kolmansissa olympialaisissaan vuonna 1968 Grenoblessa Greene otti ensimmäiset mitalinsa. Ensin hän laski hopealle pujottelussa ja voitti sitten kultaa suurpujottelussa yhdellä olympiahistorian suurimmista eroista. Samalla hän voitti maailmanmestaruuden olympiaohjelmaan kuulumattomassa alppiyhdistetyssä. Aiemmissa olympialaisissa hänen paras sijoituksensa oli syöksylaskun seitsemäs sija Innsbruckissa 1964. Chamonix'n MM-kilpailuissa 1962 hän oli sijoittunut syöksylaskussa viidenneksi. Greene on saanut monia palkintoja ja kunnianosoituksia, kuten Kanadan korkeimman siviilikunniamerkin, Order of Canadan. Toimittajat äänestivät hänet Kanadan vuosisadan naisurheilijaksi vuonna 1999. == Lähteet == * * === Viitteet === == Aiheesta muualla == * Greenen profiili KOK:n sivuilla Luokka:Kanadalaiset alppihiihtäjät Luokka:Kanadalaiset olympiavoittajat Luokka:Officer of the Order of Canada Luokka:Vuonna 1943 syntyneet Luokka:Elävät henkilöt
Aurora Engine

Aurora Engine on BioWaren kehittämä pelimoottori. Aurora Engine on BioWaren edellisen roolipelejä varten kehitetyn pelimoottorin, Infinity Enginen, seuraaja. Pelimoottori tukee pelaajien omien moduulien kehittämistä, ja pelin mukana tulee Aurora toolset, jonka avulla oman sisällön luominen peliin on melko helppoa. Neverwinter Nights -pelin jatko-osassa Neverwinter Nights 2 käytetään Aurora Enginen päivitettyä versiota nimeltään Electron engine. == Pelimoottoria käyttävät pelit == *Neverwinter Nights (2002) *The Witcher (2007) Luokka:BioWare Luokka:Pelimoottorit en:BioWare#Aurora Engine
Kaamba

Kaamba eli kikaamba on nigeriläis-kongolainen kieli, jolla on noin 1500Ethnologue: Kaamba Viitattu 19.7.2015. puhujaa Kongon tasavallassa. Kieltä puhutaan enimmäkseen Bouenzan alueella eteläisessä Kongossa. Sillä ei ole tunnettuja murteita. ==Lähteet== Luokka:Bantukielet
Anuanuraro

Anuanuraro on atolli Ranskan Polynesiassa. Se on osa Îles du Duc de Gloucesterin saariryhmää. Atollin pinta-ala on 15,6 neliökilometriä, josta laguuni peittää 7,4 neliökilometriä. Siellä ei ole vakituista ihmisasutusta. Atolli sijaitsee noin 700 kilometrin päässä Tahitilta, Ranskan Polynesian pääsaarelta.Oceandots.com: Tuamotu Archipelago - Anuanuraro . Viitattu 8. heinäkuuta 2013. ==Lähteet== Luokka:Ranskan Polynesian saaret es:Islas del Duque de Gloucester#Anuanuraro
Sakkara

Sakkara () on arkeologinen kohde Egyptissä 30 kilometriä etelään nykyisestä Kairosta, lähellä muinaista Memfisin kaupungin paikkaa. Sakkarassa on suuri hauta-alue, jolla sijaitsee useita pyramideja. Sakkaran nekropolis on 2,5 kilometriä pitkä ja leveä. Juuri sen pohjoispuolella on Abusirin pyramidialue. Sakkarassa oli 11 kuninkaallista pyramidia, enemmän kuin missään muussa paikassa Egyptissä. Faaraoiden pyramidien lisäksi alueella on sivupyramideja, kuningattarien pyramideja ja Shepseskafin suuri mastaba sekä satoja hautoja, joista vanhimmat ovat 1. dynastian ajalta. Sakkaran suurin pyramidi on Djoserin porraspyramidi 3. dynastian ajalta. Muut faaraot, jotka rakennuttivat alueelle hänen jälkeensä omat pyramidinsa, olivat Sekhemkhet, Userkaf, Djedkare Isesi, Unas, Teti, Pepi I, Merenra, Pepi II, Ibi ja Merikare tai Menkauhor. Sakkara on osa Unescon maailmanperintökohdetta Memfis ja sen nekropolis – pyramidikentät Gizasta Dahshuriin vuodesta 1979. == Lähteet == == Aiheesta muualla == Luokka:Arkeologiset kohteet Egyptissä Luokka:Unescon maailmanperintökohteet Egyptissä
Heikki Vaanila

Heikki Vaanila tarkoittaa seuraavia: * Heikki Heikinpoika Vaanila, lohjalainen ratsutilallinen ja nimismies * Ensio Rislakin käyttämä nimimerkki
Paaman kieli

Paama on malaijilais-polynesialainen kieli, jota puhutaan Vanuatulla. Kielellä on kaksi murretta, pohjois- ja eteläpaama.. Kielellä ei ole virallista asemaa. Puhujia kielellä on noin 7000 ja se on läheistä sukua koillisambrymin kielelle, mutta näiden kielten puhujat eivät ymmärrä toisiaan. Kieltä kirjoitetaan latinalaisin aakkosin. == Fonologia == === Konsonantit === Bilabiaali Labiodentaali Alveolaari Postalveolaari Palataali Velaari Glottaali Nasaali m n ŋ Klusiili Norm. p d g Prenasaalinen mb nd ŋg Affrikaatta ʤ Frikatiivi v s h Lateraali l Tremulantti r Approksimantti j w Lähde: === Vokaalit === Etinen Keskinen Takainen Suppea i u Puolisuppea e o Avoin a Kaikki vokaalit voivat esiintyä sekä lyhyinä että pitkinä. Lähde: == Lähteet == == Aiheesta muualla == *Paama Ethnologuessa Luokka:Oseanialaiset kielet
Paama

Paama voi tarkoittaa ainakin seuraavia: * paaman kieli, malajilais- polynesialainen kieli * Paama, saari Vanuatulla * Paamajärvi, järvi Pellossa * Paamajoki, joki Pellossa.
Amiens SC

Amiens SC on vuonna 1901 perustettu ranskalainen jalkapalloseura Amiensin kaupungista, Sommen departementista. == Historia == * 1901: Seura perustetaan 6. lokakuuta nimellä Amiens Athlétic Club * 1961: Seuran uudeksi nimeksi tulee Sporting Club d'Amiens * 1989: Seura saa nykyisen nimensä: Amiens Sporting Club * 2017: Seura sijoittuu Ligue 2:ssa toiseksi ja nousee ensimmäistä kertaa historiassaan pääsarjatasolle * 2020: Seura putoaa takaisin Ligue 2:een. ==Meriitit== * Coupe de France **Finaali: 2001 **Välierät: 2008 == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1901 perustetut urheiluseurat Luokka:Amiens
SC Bastia

SC Bastia on vuonna 1905 perustettu ranskalainen jalkapalloseura Bastian kaupungista, Korsikan saarelta. Joukkueen suurimmat saavutukset ovat Ligue 2'n mestaruus 1968 ja Coupe de Francen mestaruus vuonna 1981. Kaudella 2019/20 seura pelaa Ranskan neljänneksi korkeimmalla sarjatasolla. ==Saavutukset== * Cup-mestaruudet: 1 (1981) * Intertoto Cupin voitot: 1 (1997) * UEFA Cupin finaalipaikat: 1 (1978) * Ligue 2-mestaruudet: 2 (1968, 2012) * Nationalin mestaruudet: 1 (2011) ==Entisiä pelaajia== * Alou Diarra * Pierrick Hiard * Christian Karembeu * Frédéric Née * Claude Papi * Jérôme Rothen * Tony Vairelles * Antar Yahia * Alberto Tarantini * Michael Essien * Morlaye Soumah * Dragan Džajić * Roger Milla * Alexandre Song * Piotr Świerczewski * Chaouki Ben Saada * Youssouf Hadji * Smahi Triki ==Entisiä päävalmentajia== * Bernard Casoni * Rachid Mekloufi * Gérard Gili * Robert Nouzaret * Frédéric Antonetti * José Pasqualetti * Henryk Kasperczak * Faruk HadžibegićHadzibegic nouvel entraîneur de Bastia Hadzibegic quitte Bastia * Frédéric Hantz * Claude Makélélé == Lähteet == == Aiheesta muualla == * Joukkueen viralliset sivut * Spiritu-Turchinu Luokka:Ranskalaiset jalkapalloseurat Luokka:Vuonna 1905 perustetut urheiluseurat Luokka:Haute-Corse
Oyn kieli

Oy on austroaasialainen kieli, jolla on noin 15 000 puhujaa Laosissa. Suurin osa kielen puhujista asuu Attapun provinssissa. Kieli jakautuu kuuteen murteeseen. == Lähteet == Luokka:Austroaasialaiset kielet
Amanu

Amanu on atolli Ranskan Polynesiassa. Se kuuluu Tuamotun saariryhmään. Saaren maapinta-ala on 9,6 neliökilometriä. Atollin keskelle jäävä laguuni on noin 240 neliökilometrin kokoinen. Amanun asukasluku oli 174 vuoden 2017 väestönlaskennassa. Eurooppalaiset saapuivat saarelle 1700-luvulla. == Lähteet == ==Aiheesta muualla== Luokka:Ranskan Polynesian saaret
We are the Superlative Conspiracy

WeSC () on ruotsalainen vuonna 1999 perustettu vaatemerkki, joka on ollut 2000-luvun suosittu vaatemerkki Euroopassa erityisesti nuorten keskuudessa. WeSC:n perustajat ovat lumilautailijoita tai skeittareita. Omien sanojensa mukaan he luovat katumuotia, eivät pelkästään "vaatteita". WeSC on tunnettu erityisesti monissa eri väreissä valmistettavista vaatteistaan, joissa esiintyvät suurikokoiset painokuvat. WeSC valmistaa myös asusteita, lastenvaatteita, kuulokkeita sekä liinavaatteita. Tunnettuja suomalaisia WeSC:n vaatteiden käyttäjiä ovat olleet muun muassa Beats And Styles -yhtyeen Alimo ja Control sekä The Crash -yhtyeen Teemu Brunila. Lisäksi lumilautailija Jussi Oksanen sekä rullalautailija Tuukka Korhonen ovat WeSC:n yhteistyökumppaneita, "WeAktivisteja". ==WeSC-liikkeet== Omia myymälöitä WeSC:lla on 21 kappaletta kolmella eri mantereella, Euroopan lisäksi Aasiassa ja Pohjois-Amerikassa. * Alankomaat: Amsterdam * Belgia: Antwerpen * Etelä- Korea: Soul * Iso-Britannia: Lontoo * Japani: Tokyo, Osaka * Norja: Oslo * Portugali: Guimarães, Lissabon, Porto * Ranska: Lyon, Pariisi, Bordeaux * Ruotsi: Tukholma, Örebro * Saksa: Berliini, München, Stuttgart * Yhdysvallat: Santa Monica, New York, Aspen Edellisten lisäksi WeSC on edustettuna myös seuraavissa maissa jälleenmyyjien kautta: * Australia * Espanja * Etelä- Afrikka * Italia * Itävalta * Kanada * Kreikka * Luxemburg * Suomi * Sveitsi * Tanska * Tšekki * Uusi-Seelanti * Venäjä ==Weaktivisteja== * Adalbert * ADL * Steve Aoki * Stretch Armstrong * Ingemar Backman * Mark Baines * Mika Edin * Love Eneroth * Benny Fairfax * Fabri Fibra * Steve Forstner * Amy Gunther * Mercedes Helnwein * Jerry Hsu * Mark "The Cobrasnake" Hunter * Gino Iannucci * Stefan Karlsson * Tobias Karlsson * Tuukka Korhonen * Jason Lee * Ed Leigh * Millencolin * Jussi Oksanen * Chris Pastras * Clint Peterson * Alex Prager * Beth Reisgrat * Chad Robertson * Ricky Sandström * Peter Stormare * Marcel Struwer * Per Strömberg * Timbuktu * Danijel Todorovic * Sage Vaughn * Jonas Wiehager ==Aiheesta muualla== *WeSC *WeSC Corporate ==Lähteet== Luokka:Vaatemerkit
VRML

VRML (Virtual Reality Modeling Language eli virtuaalitodellisuuden kuvauskieli) on tiedostomuoto, jolla esitetään kolmiulotteista interaktiivista vektorigrafiikkaa. VRML on suunnattu erityisesti Web-käyttöön. Voimassa oleva standardi on VRML97 (ISO/IEC 14772-1:1997) vuodelta 1997. VRML:n seuraajaksi on kehitetty XML-pohjainen X3D (ISO/IEC 19775-1). == Lähteet == Luokka:Tiedostomuodot Luokka:World Wide Web Luokka:Grafiikkastandardit Luokka:ISO
Maan vaippa

Maan vaippa on maapallon sisäinen kerros kuoren ja ytimen välissä. Vaipan yläraja on Mohorovicic-pinta (Moho) noin 5–90 km syvyydessä. Alaraja on vaipan ja ulkoytimen välinen Gutenberg-rajapinta, noin 2 900 km syvyydessä. Tilavuudeltaan se vie noin 80 % maapallon kokonaistilavuudesta ja massaltaan se vastaa 60 % Maan massasta. Lämpötila ja paine kasvavat siirryttäessä alaspäin. Kuoren ja vaipan rajapinnalla lämpötila on 500–900 °C ja vaippa-ydin rajapinnalla lämpötila on noin 4 000 °C. Vaikka lämpötilat ovat korkeat, niin lähes koko vaippa on silti kiinteää kiviainesta. Sulaa esiintyy poikkeusalueilla, kuten mannerlaattojen alityöntövyöhykkeillä tai pluumien kohdalla. Lämpötilan suurimmat muutokset tapahtuvat rajapintojen läheisyydessä. Vaipan keskiosien lämpötila on vaipassa tapahtuvan konvektion vuoksi tasaisempi. Vaippaa ja ydintä tutkitaan mm. analysoimalla maanjäristysaaltoja (seismisiä aaltoja), joiden nopeus muuttuu riippuen aineen ominaisuuksista. Kuori-, vaippa- ja ydinkerrokset eroavat kemialliselta koostumukseltaan. Vaipassa arvellaan olevan mm. peridotiittia ja granaattiaThe mantle - composition Australian Museum Online . Siirtymäkerroksessa (vaihettumiskerroksessa 410–660 km) ylemmästä vaipasta alempaan vaippaan kivimateriaalin koostumus muuttuu vähitellen. Vaipasta voidaan mekaanisten ominaisuuksien erojen (kerroksissa tapahtuva toiminta, kiven olomuoto) takia erottaa litosfääri, hyvin hitaasti virtaava astenosfääriDivisions based on mechanical properties Massachusetts Institute of Technology , ja sen alla oleva kiinteämpi vaippa, ns. mesosfääri, jota ei saa sekoittaa ilmakehän mesosfääriin. Mesosfäärin paksuus on noin 2 000 km,Mesosphere Massachusetts Institute of Technology noin 70 % vaipan paksuudesta. ==Lähteet== #New Theory of the Earth New Theory of the Earth, Cambridge University Press, Don L. Anderson, Seismological Laboratory, California Institute of Technology #National Geographic Encylopedia, National Geographic Encylopedia, Mantle #Earth Observatory of Singapore , "Is the Earth's mantle made of liquid magma?" #www.space.com, "What is Earth made of?" by Tim Sharp === Viitteet === Luokka:Maan rakenne Luokka:Seulonnan keskeiset artikkelit
Hehe

Hehe eli kihehe on noin 750 000 ihmisen Tansaniassa puhuma nigeriläis- kongolainen kieli. Useimmat sen puhujista asuvat Iringan alueella. Hehen läheisin sukulaiskieli on bena. ==Lähteet== == Aiheesta muualla == *Hehe Ethnologuessa Luokka:Bantukielet Luokka:Tansanian kielet
Alajärven kirkko

thumb|245px|Alajärven kirkko, sankarihaudat Sodissa 1939–1940 1941–1944 maan ja kansan puolesta kaatuneiden muistolle. Sen suurempaa rakkautta ei kenelläkään ole kuin että hän antaa henkensä ystäväinsä edestä Alajärven kirkko eli Gabrielin kirkko Alajärvellä Etelä- Pohjanmaalla on Carl Ludvig Engelin suunnittelema puinen ristikirkko. Se valmistui 1836 ja vihittiin käyttöön 1841. Kirkon rakennustöitä johtivat Heikki ja Jaakko Kuorikoski. Kirkko sijaitsee Alajärven länsirannalla kaupungin keskustan lähettyvillä. Verner Thomén maalaama alttaritaulu kuvaa Jeesuksen rukoustaistelua Getsemanen puutarhassa. Kirkossa on Kangasalan urkurakentamon 33-äänikertaiset urut. Kirkon sisäänkäynnin vieressä on Heikki Mikkilän veistämä vaivaisukko. Kirkon paikalla sijaitsi 1749 kirkonrakentaja Antti Hakolan rakentama vanha, ensimmäinen kirkko. Siitä on jäljellä enää tapuli, joka on nyt nykyisen tapulin sisällä. Nykyistä kirkkoa on remontoitu kahteen otteeseen. Ensimmäisen kerran vuonna 1896, jolloin kirkkoon rakennettiin lehterit tilan tarpeen kasvaessa. Lehtereiden ansiosta kirkkoon mahtui jopa 1 200 ihmistä. Kirkko remontoitiin toisen kerran sisältä 1996, jolloin maalattiin, korjattiin penkkejä ja äänentoistoa sekä seuraavana vuonna paanukatto uusittiin ja tervattiin. Engelin piirtämä Alajärven kirkko ja läheiset Alvar Aallon suunnittelemat kirkonkylän julkiset rakennukset on luokiteltu Suomen valtakunnallisesti merkittäviin rakennettuihin kulttuuriympäristöihin. == Lähteet == ==Aiheesta muualla== * *Alajärven kirkko seurakunnan sivulla Kirkko Luokka:Etelä-Pohjanmaan kirkkorakennukset Luokka:Suomen puiset sisäviisteiset ristikirkot Luokka:Carl Ludvig Engelin suunnittelemat rakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1830-luvulla rakennetut kirkot
Bissa

Bissa eli bisa on nigeriläis-kongolainen kieli, jolla on kaikkiaan noin 581 900 puhujaa. Heistä yli puolet asuu Burkina Fasossa, mutta puhujia on myös Togossa, Ghanassa ja Norsunluurannikolla. Kieli jakautuu neljään murteeseen. == Lähteet == Luokka:Mandelaiset kielet Luokka:Burkina Fason kielet Luokka:Togon kielet Luokka:Ghanan kielet
Falkirk Wheel

Falkirk Wheel on Skotlannissa lähellä Falkirkin kaupunkia sijaitseva pyörivä venehissi, joka yhdistää Forthin–Clyden kanavan Union-kanavaan. Kanavien korkeusero on hissin kohdalla 35 metriä. Falkirk Wheel on ainoa pyörivä venehissi maailmassa. Aiemmin kanavia yhdisti 1,5 kilometrin mittainen 11 sulun ketju, mutta ne poistettiin käytöstä ja purettiin 1933. Falkirk Wheel valmistui vuonna 2002. Sen rakentaminen maksoi 17,5 miljoonaa puntaa. Hissi koostuu kahdesta symmetrisesti sijoitetusta altaasta, jotka ovat pyörivän kehikon molemmin puolin. Altaissa voidaan nostaa ja laskea jopa 600 tonnin kuormia pienellä voimalla altaiden tasapainon ansiosta.Innes, Nicoa: "Falkirk Wheel turns into top 10 tourist attraction." Scotland on Sunday 1.9.2002. Haettu 23.11.2016 palvelusta HighBeam Research (vaatii tilauksen). Falkirk Wheel on yksi Skotlannin tunnetuimmista nähtävyyksistä, ja se houkuttelee vuosittain noin 500 000 kävijää eri puolilta maailmaa. Sen myötä Falkirkista on tullut merkittävä matkailukohde, jossa vierailijat voivat tutustua rakenteeseen, joka yhdistää modernin tekniikan ja Arhimedeen lain. Rakenteen tasapaino säilyy, kun sen kaksi gondolia liikkuvat vastakkaisiin suuntiin – toisen noustessa toinen laskeutuu. Tämä mahdollistaa 1800 tonnia painavan hissin nostamaan kanavaveneitä 35 metrin korkeuteen muutamassa minuutissa. Koko mekanismi toimii energiatehokkaasti, sillä yksi pyörähdys kuluttaa vain 1,5 kWh sähköä. == Kuvia Falkirk Wheelistä toiminnassa== Image:Falkirk Wheel Moving 1.jpg| Image:Falkirk Wheel Moving 2.jpg| Image:Falkirk Wheel Moving 3.jpg| == Lähteet == == Aiheesta muualla == *Falkirk Wheel viralliset kotisivut Luokka:Falkirk Luokka:Maa- ja vesirakennus Luokka:Vesiliikenne Luokka:Skotlannin rakennukset ja rakennelmat
Lävistäjämatriisi

Lävistäjämatriisi eli diagonaalimatriisi on neliömatriisi, jonka päälävistäjän ulkopuoliset alkiot ovat nollia. Päälävistäjän alkiot voivat olla nollia, eli myös nollamatriisi on diagonaalimatriisi. Siten n×n-matriisi D = (dij) on lävistäjämatriisi vain jos: :d_{ij} = 0 \mbox{ kun } i e j \qquad \forall i,j \in \\{1, 2, \ldots, n\\} Yhtäpitävästi voidaan määritellä lävistäjämatriisi sanomalla, että se on sekä ylä- että alakolmiomatriisi. Esimerkiksi matriisi :\begin{bmatrix} 1 & 0 & 0\\\ 0 & 4 & 0\\\ 0 & 0 & -3\end{bmatrix} on lävistäjämatriisi. Koska diagonaalimatriisin alkiot kiinnittää ainoastaan yksi indeksi, ne voidaan kirjoittaa myös yksiulotteisena taulukkona. Esimerkiksi yllä oleva esimerkkimatriisi voidaan kirjoittaa kompaktimmin :\mathrm{diag}(1,4,-3)\,. Termi ”lävistäjämatriisi” voi joskus viitata myös m×n-matriisiin, jonka mahdollisesti nollasta poikkeavat alkiot ovat kohdissa aii. Tässä (ja yleensä) kuitenkin tarkastellaan vain neliömatriiseja. == Ominaisuuksia == Jokainen lävistäjämatriisi on symmetrinen matriisi. Jos matriisin alkiot ovat kunnan \mathbb{R} tai \mathbb{C} alkioita, diagonaalimatriisi on myös normaali. Yksikkömatriisi In ja jokainen m×n nollamatriisi ovat lävistäjämatriiseja. Jokainen yksiulotteinen matriisi on myös lävistäjämatriisi. Lävistäjämatriisi, jonka kaikki päälävistäjällä olevat alkiot ovat samoja, on nimeltään skalaarimatriisi, jolloin matriisi on muotoa \lambda I, missä I on yksikkömatriisi. Skalaarimatriisit muodostavat matriisialgebran keskuksen eli vain skalaarimatriisit kommutoivat kaikkien samankokoisten matriisien kanssa. Diagonaalimatriiseilla laskeminen on melko helppoa. Esimerkiksi ominaisarvot ovat tarkalleen matriisin diagonaalilla olevat alkiot. Vaikka matriisien kertolasku on yleensä työlästä, diagonaalimatriiseilla se on vaivatonta, sillä kahden lävistäjämatriisin tulo on välttämättä myös lävistäjämatriisi ja diagonaalimatriiseilla A ja B :\mathrm{diag}(AB) = \mathrm{diag}(a_1b_1, a_2b_2, ..., a_nb_n)\, Erityisesti korottaminen potenssiin on triviaalia, sillä jos D on n×n-diagonaalimatriisi, :D^k = \mathrm{diag}(d_1^k, d_2^k, ... , d_n^k). Tätä ominaisuutta voidaan käyttää tehokkaasti hyväksi matriisien potenssiinkorottamisessa yleisemminkin, jos tutkittava matriisi sattuu olemaan diagonalisoituva. Lävistäjämatriisi D on ortogonaalinen, jos :D^2 = \mathbf{I} eli toisin sanoen :D = \mathrm{diag}(\pm 1, \pm 1, ... , \pm 1) ==Lähteet== * Roger A. Horn and Charles R. Johnson, Matrix Analysis, Cambridge University Press, 1985. ISBN 0-521-30586-1, ISBN 0-521-38632-2 (paperback). ==Kirjallisuutta== * == Aiheesta muualla== * Lävistäjämatriisi PlanetMathissa Luokka:Matriisit
Kunda

Kunda () on epäitsenäinen kaupunki Suomenlahden rannikolla Pohjois-Virossa. Se kuuluu Viru-Nigulan kuntaan Länsi-Virumaan maakunnassa. Kundan asukasluku on 3 669 (2010), pinta-ala 10,01 neliökilometriä ja asukastiheys 366 asukasta neliökilometrillä. Vuoden 2017 kuntauudistuksessa Kundan kaupunki, itävirumaalainen Aseri ja Viru-Nigulan kunta yhdistettiin uudeksi Viru-Nigulan kunnaksi ja Kunda menetti itsenäisen asemansa. Kunda on Viru-Nigulan kunnan keskus. == Talous == Kundassa on 1860-luvulla perustettu sementtitehdas, joka uudistettiin perusteellisesti 1990-luvulla. Sementtiyhtiö omistaa Kundan tavarasataman, jonka kautta kuljetetaan tavaraa vuosittain 1,5 miljoonaa tonnia. Kaupungissa sijaitsee Estonian Cell -yhtiön sellutehdas, joka tuottaa haapasellua 160 000 vuodessa. Tehdas aloitti toimintansa vuonna 2006. Muu elinkeinorakenne muodostuu palveluista ja pienteollisuudesta. == Historia == Kundan läheltä on löydetty todisteita Viron vanhimmista metsästys- ja kalastusyhdyskunnista. Yhdyskunnat ovat olleet olemassa noin 6 500 vuotta ennen ajanlaskun alkua. Suomalaisten kalastajien tiedetään käyneen keskiajalla kauppaa Kundan alueella. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen. Kunda sai alkunsa Aleksanteri I:n perustaessa sataman Kundajoen suulle. Vuonna 1873 Kundassa aloitti toimintansa Kundan kartanon omistajan John Girard de Soucantonin johtama sementtitehdas. Hyvän menekin ansiosta tehdasta laajennettiin useaan otteeseen. ==Väestö== Vuoden 2011 väestönlaskennan mukaan Kundan kaupungissa oli 3 422 asukasta, joista 2 175 (63,6 %) oli virolaisia, 1 041 (30,4 %) venäläisiä ja 204 (6,0 %) muita kansallisuuksia. Kaupungissa on sekä vironkielinen että venäjänkielinen koulu. == Ystävyyskaupunki == Seinäjoki on ollut Kundan suomalainen ystävyyskunta. Suhteet Kundan ja Seinäjoen välillä solmittiin vuonna 1994. Tämän vuoksi muun muassa Seinäjoen sosiaalialan oppilaitoksella on kaupungin vanhustenhuollon organisoimiseksi yhteistyöhankkeita ja lisäksi Seinäjoen ammatillinen aikuiskoulutuskeskus on vienyt Kundan sementtitehtaaseen ammattitaitoa. Kunda Nordic Tsement, tsemenditehas.jpg| Kundan sementtitehdas. Kunda tsemendivabriku pudelahi.jpg| Sementtitehtaan uuni vuodelta 1870. Kunda sadam.jpg| Kundan tavarasatama Suomenlahden rannalla. Estonian Cell.jpg| Estonian Cellin sellutehdas. == Lähteet == == Aiheesta muualla == * Kundasta Seinäjoen sivuilla *
Zeppo Marx

Zeppo Marx (25. helmikuuta 1901 – 30. marraskuuta 1979), oikealta nimeltään Herbert Manfred Marx, oli viidestä Marxin veljeksestä nuorin, ja hän oli enemmänkin juonen kehittäjä kuin vitsailija. Hän näytteli vain viidessä Paramount-elokuvassa, ja veljesten siirryttyä MGM:lle hänestä tuli yhdessä Gummon kanssa Grouchon, Harpon ja Chicon managereja. Agentin roolissa hän esitteli high schoolia käyneen Lana Turnerin elokuva-alalle.Zeppo Left His Marx in Other Endeavors LA Times 1997 == Filmografia == Zeppo Marx esiintyi viidessä elokuvassa.Elokuvat, joissa henkilö on esiintynyt/työskennellyt Elonet *Kookospähkinät (1929) *Koirankeksit (1930) *Neljä nolattua neroa (1931) *Hevosen sulat (1932) *Neljä naurettavaa naapuria (1933) == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vaudeville-esiintyjät Luokka:Vuonna 1901 syntyneet Luokka:Vuonna 1979 kuolleet
Mamadou Diabaté

Mamadou Diabaté (s. 1975, Kita) on malilainen koran soittaja. Hän on asunut vuodesta 1996 lähtien Yhdysvalloissa. Hänen ensimmäinen albuminsa, Tunga, julkaistiin levy-yhtiö Alula Recordsin kautta vuonna 2000. == Diskografia == *Tunga (2000) *Behmanka (2004) Luokka:Malilaiset muusikot Luokka:Koran soittajat Luokka:Vuonna 1975 syntyneet Luokka:Elävät henkilöt
Suiko

Suiko (, 554–15. huhtikuuta 628) oli perinteisen vallanperimysjärjestyksen mukaan Japanin 33. hallitsija ja ensimmäinen maata varmuudella hallinnut keisarinna. Suiko nousi valtaistuimelle keisari Sushunin jälkeen vuonna 592. Soga-klaanin päämies Soga Umako murhautti Sushunin, sillä keisari oli ollut liian itsenäinen; Sushun oli nostettu valtaistuimelle Soga- sekä Mononobe- ja Nakatomi-klaanien välisen ja Soga-klaanin voittaman valtataistelun seurauksena. Suiko oli Sushunin nuorempi sisar, Soga Umakon sisarentytär ja aiemman keisari Bidatsun vaimo. Hänen isänsä oli keisari Kimmei. Suikon valtaannousu merkitsi huomattavaa poikkeusta perinteestä, sillä vaikka Japanilla oli ollut legendaarisia naishallitsijoita, edellisinä vuosisatoina kaikki keisarit olivat olleet miehiä. Soga-klaanin jäsenet olivat buddhalaisia, joten uskonto levisi Japanissa Suikon hallinnon aikana. Soga no Umako nimitti Suikon sijaishallitsijaksi prinssi Shōtokun, joka oli vastuussa monista uudistuksista: maassa otettiin käyttöön kiinalainen kalenteri ja byrokraattinen hallintojärjestelmä, keisarista tehtiin absoluuttinen hallitsija ja maahan tuotiin kiinalaisia ja korealaisia käsityöläisiä. == Lähteet == == Aiheesta muualla == Luokka:Hallitsevat keisarinnat Luokka:Japanin keisarinnat Luokka:550-luvulla syntyneet Luokka:620-luvulla kuolleet
Bloodbath

Bloodbath on vuonna 1998 perustettu ruotsalainen death metal -yhtye. Yhtye julkaisi vuonna 2000 Breeding Death -EP:n, jossa laulajana toimi Mikael Åkerfeldt (Opeth), rumpalina Dan Swanö (Edge of Sanity, Nightingale ja monta muuta), kitaristina Anders Nyström (Katatonia, Diabolical Masquerade) ja basistina Jonas Renkse (Katatonia, October Tide). Kaksi vuotta myöhemmin yhtye julkaisi esikoisalbuminsa Resurrection Through Carnage. Vuonna 2004 Mikael Åkerfeldt jätti yhtyeen voidakseen keskittyä enemmän Opethiin ja hänen korvaajakseen yhtyeeseen liittyi Peter Tägtgren (Hypocrisy, Pain). Kokoonpanoon liittyi myös Martin Axenrot (Witchery, Satanic Slaughter, Opeth), minkä myötä Dan Swanö vaihtoi rummuista kitaraan. Tällä kokoonpanolla yhtye julkaisi vuonna 2004 toisen albuminsa, Nightmares Made Fleshin. Helmikuussa 2005 Tägtgren jätti yhtyeen aikatauluongelmien vuoksi. Åkerfeldt palasi yhtyeeseen samana vuonna esiintyäkseen yhtyeen kanssa Saksan Wacken Open Air -festivaaleilla. Esiintyminen kuvattiin ja se julkaistiin DVD:nä sekä levynä vuonna 2008 nimellä "Wacken Carnage". Julkaisun jälkeen Åkerfeldt jätti yhtyeen kertaalleen.http://bloodbath.biz/?p=11 Syyskuussa 2005 Bloodbath aloitti uuden laulajan etsinnän. Elokuussa 2006 Swanö erosi yhtyeestä musiikillisten erimielisyyksien vuoksi. Maaliskuussa 2007 yhtye ilmoitti julkistavansa uuden kokoonpanon lähiaikoina ja julkaisevansa mini-cd:n loppukesästä. Tammikuussa 2008 Mikael Åkerfeldt palasi jälleen laulajaksi ja samalla yhtyeeseen liittyi Per Eriksson. Tällä kokoonpanolla yhtye nauhoitti ja julkaisi Unblessing the Purity -EP:n, sekä kolmannen pitkäsoittonsa, The Fathomless Masteryn. Huhtikuussa 2012 Åkerfeldt jätti yhtyeen lopullisesti.http://bloodbath.biz/?p=358 Syksyllä 2014 Bloodbath ilmoitti Nick Holmesin liittyneen yhtyeeseen laulajaksi. Holmes tunnetaan parhaiten Paradise Lost -yhtyeen laulajana.http://loudwire.com/bloodbath-paradise-lost- nick-holmes-new-vocalist/ Yhtye on esiintynyt Suomessa neljästi: Pellavarock- festivaaleilla vuonna 2008, Tuska-festivaaleilla vuosina 2010 ja 2015 ja Nummirockissa vuonna 2019. == Jäsenet == === Nykyiset === * Nick "Old Nick" Holmes – laulu (2014–) * Anders "Blakkheim" Nyström – kitarat (1998–) * Jonas "Lord Seth" Renkse – basso (1998–) * Martin "Axe" Axenrot – rummut (2004–) * Per "Sodomizer" Eriksson – kitara (2007–) === Entiset === * Mikael Åkerfeldt – laulu (1998–2004, 2005, 2007–2012) * Peter Tägtgren – laulu (2004–2005) * Dan Swanö – rummut (1998–2004), kitarat (2004–2006) == Diskografia == Studioalbumit * * * * * * EP:t * * Livealbumit * * ==Videografia== * * ==Lähteet== == Aiheesta muualla == * Virallinen sivusto * Bloodbath- sanoitukset Luokka:Ruotsalaiset death metal -yhtyeet
Ocicat

Ocicat on edelleen suhteellisen harvinainen kissarotu. Rotu muistuttaa täplikästä oselottia, ja tästä ulkoisesta yhtäläisyydestä se on saanut nimensäkin. Ocicatissa ei kuitenkaan ole lainkaan oselotin tai muidenkaan villikissarotujen geenejä, vaan se on siamilaisen ja abessinialaisen risteytys, johon myöhemmin tuotiin hopeaväritys amerikkalaisen lyhytkarvan ansiosta. Ensimmäisen ocicatin risteytti Virginia Daly Michiganin Berkleyssä vuonna 1964. Hän yritti jalostaa siamilaista, jolla olisi abessinialaisen tunnusomainen kuviointi. Ensimmäisen polven pentue muistutti abessinialaisia, mutta seuraavassa sukupolvessa syntyi kasvattajan tyttären Tongaksi nimeämä täplikäs pentu. Pentu kastroitiin ja myytiin lemmikiksi, mutta samoista vanhemmista syntyneet seuraavat täplikkäät kissanpennut olivat ensimmäiset ocicatien jalostukseen käytetyt kissat. FIFe hyväksyi rodun 1. kesäkuuta 1992. Ocicateilla on viiteen ryhmään jaettuna yhteensä 12 rotumääritelmän mukaista väriä. Väreistä hyväksytään ruskea, suklaa ja kaneli, niiden diluutiot sininen, lila ja beige sekä näiden kuuden värin hopeamuunnokset. Ocicat on luonteeltaan usein hyvin eloisa ja leikkisä. Se tahtoo seurata omistajaansa kuin koiranpentu, eikä se halua jäädä yksin. Ocicatit ovat älykkäitä ja oppivat helposti temppuja. == Lähteet == ==Aiheesta muualla== * Breed Profile: Ocicat Luokka:Kissarodut
Finaali

Finaali voi tarkoittaa ainakin seuraavia asioita: * finaali, sävellyksen viimeinen osa * finaali, oopperanäytöksen loppukohtaus * finaali eli loppukilpailu, urheilukilpailun voiton ratkaiseva viimeinen ottelu tai erä * finaali, yksi sijamuodoista, kielitieteellinen käsite.
Ba Cissoko

Ba Cissoko (s. 1967 Koundara, Guinea) on guinealainen koran soittaja. Hänen ensimmäinen studioalbuminsa oli lokakuussa 2003 ilmestynyt Sabolan, joka julkaistiin levy-yhtiö Marabin kautta. Ba Cissoko asuu nykyään Marseillessa. Nimeä Ba Cissoko käytetään myös hänen yhtyeestään, johon Cissokon lisäksi kuuluu kolme muuta muusikkoa. Ba Cissokon isä oli griotti Kandara Cissoko. Luokka:Guinealaiset muusikot Luokka:Koran soittajat Luokka:Vuonna 1967 syntyneet Luokka:Elävät henkilöt
Macchia

Macchia (, ) on välimerenilmaston alueella kasvavaa 2–4 metriä korkeaa pensastoa. Pensasto on kasvanut hakattujen lehtimetsien paikalle. Pensaita ovat muun muassa katajat (Juniperus), marunat (Artemisia) ja myrtit (Myrtus). Macchia liitetään nimenomaan Korsikaan, mutta sitä kasvaa laajoilla alueilla Välimeren ympäristössä ja muualla maailmassa talvisateisen välimerenilmaston maissa. Pohjois-Amerikassa macchiaa vastaa pensasto chaparral. == Katso myös == * Garigue * Välimerenkasvillisuus Luokka:Biotoopit Luokka:Kasvimaantiede
Nokia tune

Nokia tune on Nokian soittoääni, jota se käyttää kaikissa matkapuhelimissaan ja useimmissa TV-mainoksissaan. Se on osa Francisco Tárregan Gran Valsia, mutta tästä huolimatta Nokia pitää sitä tavaramerkkinään. Vanhoissa Nokia- puhelimissa soittoääni olikin nimellä Grande Valse. Nokian puhelimien käynnistysäänenä on lyhennetty versio Nokia tunesta. Suomessa Nokia on rekisteröinyt "Nokia tunen" mm. matkaviestintään ja leluihin liittyviin käyttötarkoituksiin.Patentti- ja rekisterihallitus: TavaramerkkitietokantaPatentti- ja rekisterihallitus: Tavaramerkkitietokanta Anssi Vanjoki toi vuonna 1993 kappaleen nuotit Nokian viestintäjohtajalle Lauri Kiviselle, ja he valitsivat kappaleesta 13 sävelen katkelman tunnukseksi. Kivinen tilasi mainonnassa käytettävän kitaraversion tallenteen kitarataiteilija Timo Korhoselta. Ensimmäinen puhelinmalli, jonka soittoääneksi Nokia tune oli valittavissa, oli Nokia 2110. == Lähteet == == Aiheesta muualla == * Suomalaiskitaristi äänitti maailman tunnetuimman soittoäänen ja katuu, ettei pyytänyt isompaa rahasummaa, Yle / Noora Takamäki, 1.12.2024 Luokka:Soittoäänet Luokka:Musiikkikappaleet Luokka:Nokia
Rosanne Cash

thumb|Rosanne Cash Rosanne Cash (s. 24. toukokuuta 1955 Memphis, Tennessee) on yhdysvaltalainen laulaja-lauluntekijä. Hänen monipuolisen musiikkinsa perusta on ollut kantrimusiikissa. Rosanne Cash on Johnny Cashin vanhin tytär ensimmäisestä avioliitosta Vivian Liberton kanssa. Cash sai Grammy-palkinnon vuonna 1985 kappaleellaan ”I Don't Know Why You Don't Want Me”. Cash tunnetaan nykyisin myös kirjailijana. Cash on konsertoinut Suomessa kaksi kertaa ensimmäisen kerran Helsingin Vanhalla ylioppilastalolla 6. toukokuuta 2013 ja toisen kerran Helsingissä Savoy teatterissa 23.8.2016 ==Diskografia== * 1978: Rosanne Cash * 1979: Right or Wrong * 1981: Seven Year Ache * 1982: Somewhere in the Stars * 1985: Rhythm & Romance * 1987: King's Record Shop * 1989: Hits 1979–1989 - kokoelma-albumi * 1990: Interiors * 1993: The Wheel * 1996: 10 Song Demo * 2003: Rules of Travel * 2006: Black Cadillac * 2009: The List ==Lähteet== ==Aiheesta muualla== *Virallinen kotisivu Luokka:Yhdysvaltalaiset laulaja-lauluntekijät Luokka:Grammy-palkinnon saajat Luokka:Vuonna 1955 syntyneet Luokka:Elävät henkilöt
Inuliini

Inuliini eli fruktaani eli oligofruktoosi on fruktoosimolekyyleistä muodostunut ketju. Luontainen inuliini on varastopolysakkaridi, jossa on 30–50 monosakkaridia. Inuliini esiintyy luonnossa pitkäketjuisena, mutta myös teollisesti valmistettua lyhytketjuista fruktaania kutsutaan inuliiniksi. Inuliini koostuu 85-prosenttisesti liukoisesta kuidusta. Inuliinia esiintyy asterikasvien, kuten maa-artisokan, sikurin, daalian ja voikukan juurissa ja juurimukuloissa sekä monissa muissakin kasveissa kuten esimerkiksi sipulissa, parsassa, banaanissa, rukiissa, vehnässä ja ohrassa. Paksusuolen bakteerit hajottavat inuliinia hiilidioksidiksi ja metaaniksi. == Käyttö == Suomalainen elintarviketeollisuus käyttää runsaasti inuliinia. Etenkin monet niin sanotut kevyttuotteet sisältävät sitä. Keinotekoista inuliinia ei luokitella EU:ssa lisäaineeksi. Inuliinilla voidaan makeuttaa ruokia siten, että kaloreita tulee vain noin kolmannes verrattuna sokeriin. Inuliinia markkinoidaan esimerkiksi hedelmäsoseiden (smoothie) makeuttamiseen ja sakeuttamiseen. Elintarviketeollisuus käyttää inuliinia makeutusaineena, sidosaineena ja kosteudensäilyttäjänä. Inuliinilla saadaan elintarvikkeisiin paksu ja kermainen rakenne. Inuliinia voidaan käyttää myös solunulkoisen nestetilan mittaukseen. == Fysiologiset vaikutukset == Ruoansulatuskanavaan päätynyt inuliini aiheuttaa maitohappobakteerien kasvua. == Terveysvaikutukset == Inuliini voi aiheuttaa siihen tottumattomille vatsan turvotusta, ilmavaivoja ja vatsakipua. Teollinen eli lyhytketjuinen inuliini aiheuttaa enemmän oireita, koska se hajoaa suolistossa nopeammin. Hiiritutkimuksissa on havaittu, että jo 2,5 energianprosentin korvaaminen inuliinilla lisää adenoomakasvainten esiintymistä. Vuonna 2007 julkaistun, elintarviketieteiden maisteri Marjo Misikankaan tekemän väitöskirjatutkimuksen mukaan hiirillä esiintyy moninkertainen määrä ohutsuolen suuria adenoomia, jos 10 prosenttia ravinnon kaloreista tulee teollisesta inuliinista (polydisperse beta(2-1) fructan). Tämä kaksinkertaistaa riskin sairastua vaaralliseen paksusuolen syöpään. Inuliini edistää toisaalta hyödyllisten bifidobakteerien kasvua suolistossa.https://www.theseus.fi/bitstream/handle/10024/14016/Tyrsky_Tutta.pdf?sequence=1&isAllowed;=y == Lähteet == == Aiheesta muualla == *Liber Herbarum II: Inuliinia sisältäviä kasveja *The Comparative Toxicogenomics Database (CTD): Inulin *PubChem: Inulin *DrugBank: Inulin Luokka:Hiilihydraatit Luokka:Polysakkaridit Luokka:Sokerijohdannaiset Luokka:Seulonnan keskeiset artikkelit
Positiivisesti definiitti

Positiivisesti definiitti on matemaattinen käsite, joka liittyy seuraaviin asioihin: * positiivisesti definiitti bilineaarinen muoto * positiivisesti definiitti funktio * positiivisesti definiitti matriisi.
Soriba Kouyaté

Soriba Kouyaté (s. 23. joulukuuta 1963 Dakar) on senegalilainen koran soittaja. Hän aloitti koran soittamisen isänsä johdolla 5-vuotiaana. Vuonna 1989 hän esiintyi korafestivaaleilla Guineassa. Kouyatén ensimmäinen albumi oli vuonna 1999 ilmestynyt Kanakassi, joka julkaistiin levy-yhtiö ACT Musicin kautta. == Diskografia == * Kanakassi (1999) * Bamana (2001) * Live in Montreux (2003)http://perso.orange.fr/laurent.berte/Html/soribadisco.htm == Lähteet == == Aiheesta muualla == *Soriba Kouyaté Luokka:Senegalilaiset muusikot Luokka:Koran soittajat
Eksostoosi

Eksostoosi () tarkoittaa hyvänlaatuista paikallista luista kyhmyä, luun liikakasvua. Joidenkin lähteiden mukaan eksostoosi tarkoittaa samaa kuin osteokondrooma, joka on rustoa muodostava hyvänlaatuinen kasvain. Osteokondroomia voi esiintyä pitkien luiden metafyysialueella. Eksostooseja ovat kuitenkin myös luuvallit, joita joillakuilla on suun luissa (näistä yleisimpiä ovat alaleukaluun valli (torus mandibularis) ja suulakivalli (torus palatinus)) ja jotka ovat histologisesti tiivistä luuta. ==Katso myös== *Perinnöllinen eksostoosisairaus ==Lähteet== Luokka:Patologia pt:Exostose
Clermont Foot

Clermont Foot on vuonna 1911 perustettu jalkapalloseura Clermont-Ferrandin kaupungista, Puy-de-Dômen departementista. Joukkue pelaa kotiottelunsa Stade Gabriel Montpied'lla, jonne mahtuu 12 000 katsojaa. ==Meriitit== * Nationalin voitto 2007 == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1911 perustetut urheiluseurat Luokka:Clermont-Ferrand
Funktionaalianalyysi

Funktionaalianalyysi on matematiikan, erityisesti matemaattisen analyysin, osa-alue, joka tutkii funktioavaruuksia. Funktionaalianalyysi sai alkunsa erilaisten muunnosten, kuten Fourier'n muunnoksen, tutkimisesta sekä differentiaali- ja integraaliyhtälöiden ratkaisujen tutkimisesta. Termi funktionaali on peräisin variaatiolaskennasta, ja tarkoittaa funktiota, joka saa argumenttinaan toisia funktioita. Käsitettä käytti ensimmäisinä laajemmalti Vito Volterra ja Stefan Banach. ==Normitetut vektoriavaruudet== Nykyään funktionaalianalyysi tutkii täydellisiä reaalisia tai kompleksisia normiavaruuksia. Tällaisia avaruuksia kutsutaan Banachin avaruuksiksi. Tunnetuin esimerkki Banachin avaruuksista on Hilbertin avaruudet, joissa sisätulo määrittää avaruuteen normin. Nämä avaruudet ovat erityisesti käytössä kvanttimekaniikassa. Yleisemmin funktionaalianalyysi tutkii myös Fréchet'n avaruuksia ja muita topologisia vektoriavaruuksia. Tärkeä funktionaalianalyysin tutkimuksen kohde on Banachin ja Hilbertin avaruuksien jatkuvat lineaarimuunnokset. Nämä johtavat luonnollisella tavalla C*-algebran ja muiden operaattorialgebroiden käsitteisiin. ===Hilbertin avaruudet=== Hilbertin avaruudet voidaan luokitella täydellisesti. Jokaista kardinaalilukua kohti on olemassa isomorfiaa vaille yksikäsitteinen Hilbertin avaruus. Koska äärellisulotteiset Hilbertin avaruudet tunnetaan lineaarialgebrasta ja koska Hilbertin avaruuksien väliset morfismit voidaan aina jakaa Alef-nolla (ℵ0)-dimensioisiin osiin, funktionaalianalyysi Hilbertin avaruuksissa tutkii lähinnä Aleph-nolla-ulotteista Hilbertin avaruutta ja sen morfismeja. Yksi funktionaalianalyysin avoimia ongelmia on todistaa, että jokaisella Hilbertin avaruuden operaattorilla on aito aliavaruus, joka on invariantti. Monille erikoistapauksille tunnetaan jo ratkaisu. ===Banachin avaruudet=== Yleisesti Banachin avaruudet ovat Hilbertin avaruuksia monimutkaisempia. Ei ole olemassa esimerkiksi selvää määritelmää sille, mitkä funktionaalit muodostavat Banachin avaruuden kannan. Jokaista reaalilukua p≥ 1 kohti pitää paikkansa, että niiden Lebesgue-mitallisten funktioiden avaruus, joiden itseisarvon p:nnellä potenssilla on äärellinen integraali, on Banachin avaruus. Banachin avaruuksien yhteydessä tutkitaan usein myös avaruuden duaalia eli kaikkien jatkuvien funktionaalien avaruutta. Duaalin duaali ei ole aina isomorfinen alkuperäisen avaruuden kanssa, mutta on olemassa luonnollinen monomorfismi avaruudelta duaalilleen. Derivaatan käsite voidaan yleistää Banachin avaruuksissa kaikille funktioille. Osoittautuu, että funktion derivaatta tietyssä pisteessä on todella jatkuva lineaarikuvaus. ==Lähteet== ==Kirjallisuutta== * * Luokka:Seulonnan keskeiset artikkelit
Pombal

Pombal on kaupunki Leirian piirissä Portugalissa. Siitä tuli kaupunki vuonna 1991. Kaupungin asukasluku on noin 55 200 (2011). == Aiheesta muualla == *Pombal Luokka:Portugalin kaupungit Luokka:Região Centro
IsoKarhu

IsoKarhu on Porin keskustassa Yrjönkadun varrella sijaitseva Cityconin omistama kauppakeskus, joka on avattu vuonna 1991. == Historia == IsoKarhun vanhin osa saneerattiin vuonna 1991 kiinteistöön, jossa alun perin toimi Osuusliike Kansan omistama tavaratalo Centrum. Vuonna 1973 valmistuneen tavaratalokiinteistön suunnitteli OTK:n arkkitehtiosaston arkkitehti Jouko Ylihannu. Keskuksen omistajat vaihtuivat useita kertoja 1990-luvulla, vuonna 1999 Citycon osti IsoKarhun Merita Kiinteistöt Oy:ltä. Vuosina 2001–2004 IsoKarhu laajeni koko korttelin käsittäväksi. Aluksi kauppakeskuksen käyttöön saneerattiin Centrumin jatkoksi vuonna 1978 valmistunut Porin markkinatalon kiinteistö, jonka on suunnitellut arkkitehti Osmo Solansuu. Laajennus otettiin käyttöön lokakuussa 2001. Vuonna 2004 rakennettiin viimeinen laajennusosa Liisankadun ja Isolinnankadun kulmatontille. Samassa yhteydessä valmistui IsoKarhun ja viereisessä korttelissa sijaitsevan Sokos-tavaratalon parkkitasanteet yhdistävä ajo- ja kävelysilta. Kesällä 2017 Citycon kertoi avaavansa IsoKarhussa seuraavana talvena Suomen kolmannen Irti Maasta – kiipeily- ja seikkailupuiston. Marraskuussa 2018 Citycon kertoi suunnittelevansa, että Isokarhun katutasossa olisi liiketiloja, mutta muihin kerroksiin voisi tulla esimerkiksi asuntoja tai hotellitilaa. Isokarhun pysäköintialueen päällä taas voisi tulevaisuudessa olla jopa tornitaloja. ==Liikkeet== Vuonna 2018 kauppakeskuksessa oli yli 40 erikoisliikettä, joista merkittävimmät olivat H&M;, Intersport, KappAhl, Gina Tricot ja Burger King. == Lähteet == == Aiheesta muualla == Luokka:Porin kauppa- ja ostoskeskukset Luokka:Karhunpää Luokka:Citycon
Mesosfääri

Mesosfääri on ilmakehän kerros stratosfäärin ja termosfäärin välissä. Se alkaa 50 kilometrin korkeudesta ja jatkuu 80–100 kilometriin. Mesosfääri on ilmakehän kylmin kerros: lämpötila laskee ylöspäin mentäessä niin että kerroksen ylärajalla mesopaussissa lämpötila on noin –100 °C. Ilmanpaine mesopaussissa on vain 0,001 prosenttia maanpinnan ilmanpaineesta. Avaruudesta tulevat meteorit törmäävät tavallisesti mesosfäärissä ilmakehään ja hajoavat näkyen tähdenlentoina. Mesosfäärissä esiintyy valaisevia yöpilviä. ==Lähteet== Luokka:Ilmakehä
Toive Aartolahti

Toive Yrjö Aleksi Aartolahti (s. 6. lokakuuta 1934 Ruovesi) on suomalainen maantieteilijä, Helsingin yliopiston pitkäaikainen luonnonmaantieteen professori vuosina 1976-1998, useiden koulukirjojen tekijä ja ylioppilastutkintolautakunnan jäsen. Aartolahti valmistui filosofian kandidaatiksi vuonna 1959 ja lisensiaatiksi vuonna 1962 sekä väitteli filosofian tohtoriksi vuonna 1965. Hän toimi assistenttina Helsingin yliopiston maantieteen laitoksella vuosina 1960–1967, virkaatekevänä luonnonmaantieteen apulaisprofessorina vuosina 1967–1968, apulaisprofessorina vuosina 1968–1976 sekä professorina vuosina 1976–1998. Tieteellisessä työssään Aartolahti on keskittynyt etenkin Suomen geomorfologian erityiskysymyksiin tutkimusaiheinaan muun muassa jäätikkösyntyinen korkokuva, tuulen ja aallokon aikaansaamat pinnanmuodot, jokilaaksojen kehitys ja periglasiaaliset ilmiöt. Hän on julkaissut yli 50 tutkimusta luonnonmaantieteen alalta sekä toimittanut useita maantieteen oppikirjoja peruskoulua ja lukiota varten. Aartolahti on ollut Suomalaisen Tiedeakatemian jäsen vuodesta 1973. ==Julkaisuja== * Oberflächenformen von Hochmooren und ihre Entwicklung in Südwest-Häme und Nord-Satakunta (1965) * Die Geomorphologie des Gebiets von Tammela, Süd Finnland (1968) * On deglaciation in southern and western Finland (1972) * Morphology, vegetation and development of Rokuanvaara, an esker and dune complex in Finland (1973) * The morphology and development of the river valleys in southwestern Finland (1975) ==Lähteet== == Aiheesta muualla == *Toive Aartolahti - kirjallinen tuotanto 1965-1997 WEB.DOC 1/1998, Helsingin yliopiston maantieteen laitos (arkistoitu versio). Luokka:Helsingin yliopiston professorit Luokka:Suomalaiset maantieteilijät Luokka:Vuonna 1934 syntyneet Luokka:Elävät henkilöt Luokka:Suomalaiset professorit
US Créteil-Lusitanos

US Créteil-Lusitanos on ranskalainen jalkapalloseura, joka on perustettu vuonna 1936 Pariisin eteläpuolisessa esikaupungissa Créteilissä. == Meriitit == * National: 2013 == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1936 perustetut urheiluseurat Luokka:Val-de-Marne
Mesosfääri (Maan vaippa)

Mesosfääri on Maan vaipan alempi kerros. Astenosfäärin, suhteellisen sulan kerroksen, alla oleva mesosfääri on kiinteää, hyvin kuumaa ainetta. Mesosfäärin alla on Maan ydin, jonka ulompi osa on sulaa rautaa, ja sisempi osa kiinteää rautaa. Litosfääri, astenosfääri, mesosfääri ja ydin ovat Maan mekaanisten ominaisuuksien mukaan määritellyt kerrokset. == Lähteet == * mesosfääri -määritelmä Massachusetts Institute of Technology * mesosfääri -määritelmä www.universe-review.ca Luokka:Maan rakenne
Modulien suora summa

Modulien suora summa on abstraktissa algebrassa konstruktio, joka yhdistää moduleita uusiksi isommiksi moduleiksi. Tässä mielessä modulien suora summa on "yleisin" moduli, joka sisältää annetut modulit alimoduleinaan. Suoraa summaa merkitään ympyrällä, jonka sisällä on plus-merkki: \oplus. Tunnetuin esimerkki konstruktiosta saadaan, kun tarkastellaan vektoriavaruuksia (moduleita, jonka kerroinrengas on kunta) ja Abelin ryhmiä (moduleita, jonka kerroinrengas on \mathbb{Z} eli kokonaisluvut.) Konstruktio voidaan myös laajentaa koskemaan Banachin avaruuksia ja Hilbertin avaruuksia. Luokka:Lineaarialgebra
Sulku

Sulku on vesiväylillä käytettävä laite, jonka avulla vesiliikennettä nostetaan tai lasketaan kahden eri korkeudella olevan vesistön välillä. Sulkuja käytetään sekä kanavissa että joissa. Sulkuja käytetään myös vesistöjen vedenpinnan säännöstelyyn sekä uiton kulkureitteinä. Sulku koostuu tavallisesti sivuseinämistä ja kahdesta sulkuportista: ylä- ja alaportista. ==Toiminta== Aluksen kulkiessa korkeammasta vedentasosta alempaan se saapuu yläportin läpi sulkuun. Yläportti suljetaan, ja portin sulkeuduttua vedenpintaa lasketaan sulun sisällä. Kun vedenpinta on alemman vedenpinnan tasolla, alaportti avataan, ja alus voi poistua sulusta. Vedenpintaa sulussa säädellään joko portissa olevien pienempien juoksutusporttien kautta, sulun seinämissä olevien juoksutuskanavien kautta tai avaamalla ja sulkemalla itse sulkuportteja. ==Aiheesta muualla== * Merenkulkulaitos - Suomen sulkukanavat Luokka:Vesiliikenne